**Съвет „Наука и здравеопазване“**

**проведен в рамките на второто издание на президентската инициатива „Младежка визия за развитие на България“ - резюме**

Второто издание на инициативата на Президента на Република България „Младежка визия за развитие на България“, с основна тема на дискусиите „Моят свят – Световният дебат на ООН“, бе проведен на 12.12.2013 г. Домакин на събитието стана Пловдивския университет „Паисий Хилендарски“.

В рамките на инициатива се състоя и заседанието на Съвета по наука и здравеопазване на тема: „Здраве за всички – бъдещите цели за развитие“. В съвета участие взеха дипломирани магистри в областта на медицинските науки и здравния мениджмънт, които споделиха своята гледна точка за Целите на хилядолетието и новия Дневен ред за развитие на света след 2015 г. в национален, регионален и световен план.

Основните въпроси, по които участниците в младежкия съвет дискутираха и споделиха вижданията си бяха:

* Кои цели бихте предложили да бъдат поставени като Глобални цели за развитие на хилядолетието в сферата на здравеопазването?
* Как България би могла да допринесе за тяхното постигане в национален, регионален и световен план?

В хода на дискусията младите хора, лекари-специализанти и магистри по здравен мениджмънт, изразиха становищата си относно Глобалните цели за развитие на хилядолетието в сферата на здравеопазването и групираха целите така:

**I група:**

* Осигуряване на универсално покритие на здравните потребности на всички групи, съставляващи населението на дадена страна. Изтъкнато бе, че в България има региони, непокрити от медицински кадри, както и недостиг на лекари-специалисти в някои направления.
  + Осигуряване на равен достъп до качествено здравеопазване, в това число достъп до:
    - Здравна информация;
    - Медицински специалисти и здравни заведения, включително:
      * Изграждане на центрове за лечение на хора в неравностойно положение.
    - Пълната информация за възможните методи за изследване и лечение, както и относно съществуващите медикаменти за повлияване състоянието на пациента и лечение;
    - Премахване на възможностите за оказване на влияние върху лекарите от страна на фармацевтичната промишленост, във връзка с продуктите за лечение на пациентите им;

**II група:**

* Овладяване на социално-значими и хронични заболявания:
  + Осъществяване на ефективен контрол върху хроничните заболявания;
  + Актуализация на критериите за социално-значими заболявания;
* Провеждане на активни мероприятия за намаляване броя на болните и заболяващите от туберкулоза;
* Гарантиране на условия за:
  + Достъп до здравословна храна;
  + Достъп да питейна вода;
* Предприемане на мерки за изкореняване на мизерията и глада;
* Повишаване на здравната култура и здравното образование на населението;
* Превенция и борба със зависимостите.

**III група:**

* Подобряване на управлението на системата на здравеопазването:
  + Създаване на дългосрочна политика в здравеопазването при запазване на добрите практики /приемственост/;
  + Провеждане на структурни реформи с цел повишаване ефективността на системата на здравеопазването;
  + Остойностяване на труда на медицинските специалисти и дофинансиране при лечението на скъпоструващи и социално значими заболявания;
  + Развитие на технологични центрове към университетските болници – за създаване на условия за паралелна подготовка на кадрите;
  + Внедряване на иновации в системата на здравеопазване;
  + Изграждане на мрежа от регионални здравни центрове, в подкрепа на устойчивото регионално развитие – осигуряване, в зависимост от нуждите и особеностите на региона, на обучението на нужните медицински кадри;
* Намаляване на дните престой в болничните заведения:
  + Усъвършенстване на системата за долекуване, създаване на система, включваща болници за долекуване;
* Осъществяване на активна превенция на здравето, включваща :
  + Профилактика, вкл. ваксино - профилактика;
  + Скрининг;
  + Ограничаване на тютюнопушенето сред децата и юношите;
  + Повишаване здравния статус на населението;
  + Промоция на здравето, спорта и здравословната храна.

**В края на дискусията, участниците в съвета предложиха: Намаляването на детската смъртност да остане национална и глобална цел и през следващите 10 години.**

**Приносът на България за разрешаване на обсъжданите проблеми в областта на здравеопазването в национален, регионален и световен план, младите хора виждат в:**

* + Развиване на съвременна медицинска наука в университетите,
  + Стимулиране на българската фармацевтична индустрия за създаване на нови лекарства,
  + Внедряване на нанотехнологиите в медицината и фармацията,
  + Създаване на единна Европейска и/или световна база данни за нуждите от медицински специалисти и високо специализирани ресурси – по места.